אסון המטוסים בטנריפה

אסון המטוסים בטנריפה התרחש ב-27 במרץ 1977 בנמל התעופה טנריפה צפון באי טנריפה. באסון נהרגו 583 בני אדם בהתנגשות בין שני מטוסי בואינג 747, האחד של חברת KLM והשני של חברת פאן אמריקן. זהו אסון התעופה עם מספר ההרוגים הגבוה ביותר.
מהאסון הופקו מספר לקחים אשר הובילו לשינויים בסדרי התעופה, בין השאר הוביל האסון להאצת בניית נמל התעופה טנריפה דרום, נמל התעופה העיקרי בטנריפה.

האסון
ממוזער|מטוס פאן אמריקן שהיה מעורב בתאונה, כ-22 ימים לפני ההתנגשות

אלה האירועים שהובילו להתנגשות ולאסון:

מטוס בואינג 121–747 של חברת פאן אמריקן יצא מנמל התעופה של לוס אנג'לס בטיסה 1736 לנמל התעופה גראן קנריה בלאס פאלמס שבאיים הקנריים, יעד חופשה פופולרי. בשל פצצה שפוצצו בדלנים קנאריים והחשש להימצאות פצצה נוספת בנמל התעופה של לאס פאלמס, הופנתה כל התנועה האווירית ממנו לשדות תעופה קטנים באזור. המטוס הופנה לנמל התעופה טנריפה צפון שבאי טנריפה השכן, נחת בו והמתין לפתיחת נמל התעופה בלאס פאלמס.

ממוזער|מטוס KLM שהיה מעורב בתאונה

נמל התעופה הקטן למדי בטנריפה נאלץ להכיל חמישה מטוסים גדולים שהוסטו ממסלולם. בנמל היה מסלול המראה יחיד. בשל רוחבו המצומצם של מסלול ההסעה המקביל למסלול ההמראה נאלצו המטוסים הגדולים להסיע על מסלול ההמראה, דבר שהיה מהגורמים לתאונה. בנמל עמד להמריא מטוס KLM בטיסת צ'רטר 4805, מדגם בואינג 747-206B, שגם הוא הוסט מנמל התעופה גראן קנריה עקב הפיצוץ. המטוס נשא נופשים שהגיעו מאמסטרדם.

מטוס KLM ואחריו מטוס פאן אמריקן נסעו על מסלול ההמראה לנקודת ההמראה שיועדה להם. הערפל הכבד ששרר במקום הקשה על הראות, וגרם לטייס פאן אמריקן להתמקם ביציאה לא נכונה, הודעות משני המטוסים התקבלו בו זמנית במגדל הפיקוח וכתוצאה מכך, מיסכו זו את זו ולא הובנו על ידי מגדל הפיקוח. בשדה התעופה לא הותקן מכ"ם לניטור מסלולי ההמראות כפי שמקובל כיום. קברניט KLM, יעקב ולדהויזן ואן זנטן, טייס ותיק ומנוסה, שהיה חסר סבלנות לאחר העיכוב הממושך, החליט להמריא על אף התנגדויות מצד מהנדס הטיסה. מטוס KLM החל להאיץ לקראת ההמראה על המסלול שעליו נסע בכיוון הנגדי מטוס פאן אמריקן, מוסתר בערפל. ברגע האחרון הבחין טייס פאן אמריקן באורות מטוס KLM וניסה לסטות, אך היה זה כבר מאוחר מדי. כך גם לא הצליח ניסיונו הנואש של טייס KLM להמריא מעל למטוס האמריקאי. מטוס KLM פגע בחלק העליון של מטוס פאן אם. בהתנגשות נהרגו כל 234 נוסעי ואנשי הצוות של KLM. מתוך 396 בני האדם שהיו על סיפון מטוס פאן אם נספו 335, כתוצאה מהתנגשות, השריפה שפרצה וההתפוצצויות. בסך הכול איבדו את חייהם באסון 583 בני אדם. שני המטוסים נהרסו לגמרי ונמחקו מרשימת המטוסים הפעילים.
ממוזער|אנימציה של ההתנגשות

חקירת התאונה ולקחיה
שמאל|ממוזער|400px|תרשים האירוע - מטוס KLM ניסה להמריא והתנגש במטוס פאן אמריקן שנסע בכיוון ההפוך על מסלול ההמראה
חקירת התאונה
הסיבה העיקרית לאסון הייתה סדרת טעויות של צוות טיסת KLM, וגם טעות של טייסי פאן אם, בנוסף לשרשרת ארוכה של צירופי מקרים שהתרחשו. בחקירת התאונה התברר שטייס KLM לא הבין את הודעות מגדל הפיקוח וסבר שהוא רשאי להמריא, בעת שהרשאה כזו לא ניתנה. הועלתה הסברה שהקברניט ההולנדי היה להוט להמריא מחשש שאם ישתהה יפר את החוקים המגבילים את שעות העבודה הרצופות המותרות לאנשי הצוות, דבר שהייתה עליו הקפדה רבה ב-KLM.

התגלה גם כי התאונה נבעה מאוסף של צירופי מקרים: איום טלפוני חסר שחר על פצצה נוספת בנמל התעופה גראן קנריה, איחור ביציאת מטוס פאן אם מלוס אנג'לס, זאת נוסף על תנאי הראות הגרועים, ההפרעות בשידור למגדל הפיקוח, וטעויות האנוש של צוותי שני המטוסים.

אסון אווירי זה היה חסר תקדים מבחינת מספר ההרוגים; זהו מספר ההרוגים הגבוה ביותר בתחום אסונות התעופה אי פעם, ומופיע בספר השיאים של גינס.

לקחי התאונה
משום שהחלפת ההודעות הייתה בשפה חופשית ולא הוקפד על נוהלי דיבור תקינים, לאחר התאונה הוקפדו נהלים אלו. בנוסף, החלו יצרני מטוסים להתקין ציוד ראייה בערפל.

בטנריפה נבנה במהירות רבה נמל תעופה חדש בדרום האי. הנמל החדש הופעל פחות משנתיים לאחר התאונה, בנובמבר 1978. עקב קרבתו לאוקיינוס, נדירים בנמל החדש מצבי ערפל, והוא בנוי טוב יותר לקלוט מטוסים וטיסות רבות.
הנצחה
קובץ:Westgaarde.jpg
אנדרטה לזכר הרוגי האסון הוקמה באמסטרדם.

פרק 3 בעונה 15 של הסדרה תעופה בחקירה הוקדש לאסון.

ראו גם
טיסה 123 של ג'פאן איירליינס - אסון התעופה השני בחומרתו והקטלני ביותר בו היה מעורב מטוס יחיד
האסון בנמל התעופה לינאטה

קישורים חיצוניים



 Final reports from Spanish authorities and commentary from Dutch authorities
 "KLM, B-747, PH-BUF and Pan Am, B-747, N736, collision at Tenerife Airport, Spain, on 27 March 1977." (Archive - Subsecretaría de Aviación Civil, Spain. Distributed by ICAO circular - With comments from the Netherlands Aviation Safety Board in English
 "A-102/1977 y A-103/1977 Accidente Ocurrido el 27 de Marzo de 1977 a las Aeronaves Boeing 747, Matrícula PH-BUF de K.L.M. y Aeronave Boeing 747, matrícula N736PA de PANAM en el Aeropuerto de los Rodeos, Tenerife (Islas Canarias)." - Hosted by the Civil Aviation Accident and Incident Investigation Commission 
 Comments from Netherlands Aviation Safety Board (Archive 
 Comments from Netherlands Aviation Safety Board (Archive 
 Final report and comments from the Netherlands Aviation Safety Board
 אסון התעופה הגדול של המאה ה-20 



 הערות שוליים 

קטגוריה:אייר פראנס-KLM
טנריפה
קטגוריה:טנריפה
קטגוריה:ספרד: תעופה
טנריפה
קטגוריה:שיאי גינס
טנריפה
טנריפה
טנריפה
טנריפה